stanford-oval/wikipedia huggingface dataset:
Lauda Airin lento 004

| Lauda Airin lento NG004 |
| --- | --- |
 Onnettomuuden muistopaikka
Yhteenveto
Päivämäärä:  26. toukokuuta 1991
Onnettomuustyyppi:  suihkujarrun vahingollisesta aktivoitumisesta maahansyöksy
Tapahtumapaikka:   5 km pohjois-koilliseen Phu Toeysta, Thaimaa
Lähtöpaikka:   Kai Takin lentoasema, Hongkong
Välilaskupaikka:   Don Muangin kansainvälinen lentoasema, Bangkok, Thaimaa
Määränpää:   Wienin kansainvälinen lentoasema, Wien, Itävalta
Kuolleita:  223
Loukkaantuneita:  0
Eloonjääneitä:  0 
Lentokone
Konetyyppi:  Boeing 767-3Z9ER
Rekisteritunnus:  OE-LAV
Matkustajia:  213
Miehistöä:  10
Lauda Airin lento NG004 oli entisen F1-kuljettajan Niki Laudan omistaman Lauda Airin reittilento Hongkongista Bangkokin kautta Wieniin. Lento päättyi onnettomuuteen 26. toukokuuta 1991,
eikä kukaan koneessa ollut jäänyt henkiin, kun järjestelmävian takia koneen oikean moottorin suihkujarru aktivoitui lennolla. Eräistä vanhemmista liikennekoneista (esim. Douglas DC-8) poiketen Boeing 767:n suihkujarruja ei ole suunniteltu käytettäväksi koneen ollessa ilmassa. Kyseessä on Thaimaan pahin lento-onnettomuus.
Lento

Kone lähti välipysähdykseltään kello 23:02 ja ehti lentää noin viisi minuuttia, kun koneen varoitusvalo (REVERSER ISLN) syttyi ja varoitti viasta suihkujarrussa. Myöhemmin miehistö päätti trimmata sivuperäsintä vasemmalle ennaltaehkäistäkseen suihkujarrun mahdollisen aktivoitumisen aiheuttamaa kampeamismomenttia. Kello 23.17 perämies huusi: "Suihkujarru aktivoitui!" Tämän jälkeen kone alkoi nopeasti pudota nokka edellä ja koneen sivuperäsin repeytyi irti, ja kone alkoi hajota perästä lähtien, kunnes koko runko hajosi ja putosi vuoristoiselle viidakkoalueelle.
Onnettomuuden syy

Suihkujarrun aktivoitumissyytä ei ole saatu selville. Merkittävä syy on koneen lentoarvotallentimen tuhoutuminen maahansyöksyssä. Onnettomuustutkintaan osallistuneen Laudan painostus sai Boeingin, joka oli aluksi vastahakoinen ottamaan vastuuta tapahtumista, lopulta myöntämään, ettei koneen selviäminen suihkujarrun aktivoituessa samankaltaisissa olosuhteissa ollut mahdollista. Onnettomuuden jälkeen suihkujarrujen toimintalogiikkaa muutettiin tavalla, joka estää niiden aktivoitumisen koneen ollessa ilmassa. On esitetty, että onnettomuutta ei olisi voinut tapahtua vanhemmissa 767-koneissa, joissa suihkujarruja ohjataan mekaanisesti eikä sähköisesti.
Primera Divisiónin kausi 2017–2018

| Primera Divisiónin kausi 2017–2018 |
| --- | --- |
Joukkueiden määrä:  20
Ajankohta:  18. elokuuta 2017 –  20. toukokuuta 2018
Mestari:  Barcelona
Nousseet joukkueet:  Getafe Girona Levante
Pudonneet joukkueet:  Deportivo   Las Palmas   Málaga
Alempi sarjataso:  Segunda División
  ← 2016–2017 :  2018–2019 → 
Primera Divisiónin kausi 2017–2018 on järjestyksessään Espanjan pääsarjan Primera Divisiónin 87. kausi. Kausi alkoi 18. elokuuta 2017 ja se päättyy 20. toukokuuta 2018. Kuten myös edellisinä vuosina Nike tarjoaa viralliset pelipallot otteluihin.
Hallitsevana mestarina kauteen lähti Real Madrid. Kaudelle pääsarjaan nousivat Getafe, Girona ja Levante.
Joukkueet

Kauden 2016–2017 sarjasta putosivat Granada, Osasuna ja Sporting Gijón. Kaudeksi 2017–2018 sarjaan nousivat Getafe, Girona ja Levante.
Joukkueet > Stadionit ja sijainnit

Joukkueiden sijainnit kaudella 2017–18.
Joukkueiden sijainnit kaudella 2017–18.
| Joukkue | Sijainti | Stadion | Kapasiteetti |
| --- | --- | --- | --- |
| Alavés | Vitoria-Gasteiz | Mendizorrotza | &&&&&&&&&&019840.&&&&0019 840 |
| Athletic Bilbao | Bilbao | San Mamés | &&&&&&&&&&053289.&&&&0053 289 |
| Atlético Madrid | Madrid | Wanda Metropolitano | &&&&&&&&&&067703.&&&&0067 703 |
| Barcelona | Barcelona | Camp Nou | &&&&&&&&&&099354.&&&&0099 354 |
| Celta Vigo | Vigo | Balaídos | &&&&&&&&&&029000.&&&&0029 000 |
| Deportivo La Coruña | A Coruña | Abanca-Riazor | &&&&&&&&&&034600.&&&&0034 600 |
| Eibar | Eibar | Ipurua | &&&&&&&&&&&06285.&&&&006 285 |
| Espanyol | Barcelona | RCDE Stadium | &&&&&&&&&&040500.&&&&0040 500 |
| Getafe | Getafe | Coliseum Alfonso Pérez | &&&&&&&&&&017000.&&&&0017 000 |
| Girona | Girona | Montilivi | &&&&&&&&&&013500.&&&&0013 500 |
| Las Palmas | Las Palmas | Gran Canaria | &&&&&&&&&&033111.&&&&0033 111 |
| Leganés | Leganés | Butarque | &&&&&&&&&&010958.&&&&0010 958 |
| Levante | Valencia | Ciutat de València | &&&&&&&&&&026354.&&&&0026 354 |
| Málaga | Málaga | La Rosaleda | &&&&&&&&&&030044.&&&&0030 044 |
| Real Betis | Seville | Benito Villamarín | &&&&&&&&&&051700.&&&&0051 700 |
| Real Madrid | Madrid | Santiago Bernabéu | &&&&&&&&&&081044.&&&&0081 044 |
| Real Sociedad | San Sebastián | Anoeta | &&&&&&&&&&032000.&&&&0032 000 |
| Sevilla | Seville | Ramón Sánchez Pizjuán | &&&&&&&&&&042714.&&&&0042 714 |
| Valencia | Valencia | Mestalla | &&&&&&&&&&055000.&&&&0055 000 |
| Villarreal | Villarreal | Estadio de la Cerámica | &&&&&&&&&&024890.&&&&0024 890 |
Joukkueet > Henkilöstö

| Joukkue | Puheenjohtaja | Valmentaja |
| --- | --- | --- |
| Alavés |  Alfonso Fernández de Trocóniz |  Luis Zubeldía |
| Athletic Bilbao |  Josu Urrutia |  José Ángel Ziganda |
| Atlético Madrid |  Enrique Cerezo |  Diego Simeone |
| Barcelona |  Josep Maria Bartomeu |  Ernesto Valverde |
| Celta Vigo |  Carlos Mouriño |  Juan Carlos Unzué |
| Deportivo |  Tino Fernández |  Pepe Mel |
| Eibar |  Amaia Gorostiza |  José Luis Mendilibar |
| Espanyol |  Chen Yansheng |  Quique Sánchez Flores |
| Getafe |  Ángel Torres |  José Bordalás |
| Girona |  Delfí Geli |  Pablo Machín |
| Las Palmas |  Miguel Ángel Ramírez |  Manolo Márquez |
| Leganés |  María Victoria Pavón |  Asier Garitano |
| Levante |  Quico Catalán |  Juan Muñiz |
| Málaga |  Abdullah Al Thani |  Míchel |
| Real Betis |  Ángel Haro |  Quique Setién |
| Real Madrid |  Florentino Pérez |  Zinédine Zidane |
| Real Sociedad |  Jokin Aperribay |  Eusebio Sacristán |
| Sevilla |  José Castro Carmona |  Eduardo Berizzo |
| Valencia |  Anil Murthy |  Marcelino |
| Villarreal |  Fernando Roig Alfonso |  Fran Escribá |
Sarjataulukko

| Sij>  | Joukkue[ n k ]  | O | V | T | H | TM | PM | ME | P | Karsinta tai putoaminen |
| --- | --- | --- | --- | --- | --- | --- | --- | --- | --- | --- |
| 1 | Barcelona (M) | 38 | 28 | 9 | 1 | 99 | 29 | +70 | 93 | Pääsee Mestarien liigan lohkovaiheeseen. |
| 2 | Atlético Madrid | 38 | 23 | 10 | 5 | 58 | 22 | +36 | 79 | Pääsee Mestarien liigan lohkovaiheeseen. |
| 3 | Real Madrid | 38 | 22 | 10 | 6 | 94 | 44 | +50 | 76 | Pääsee Mestarien liigan lohkovaiheeseen. |
| 4 | Valencia | 38 | 22 | 7 | 9 | 65 | 38 | +27 | 73 | Pääsee Mestarien liigan lohkovaiheeseen. |
| 5 | Villarreal | 38 | 18 | 7 | 13 | 57 | 50 | +7 | 61 | Pääsee Eurooppa-liigan lohkovaiheeseen. |
| 6 | Real Betis | 38 | 18 | 6 | 14 | 60 | 61 | −1 | 60 | Pääsee Eurooppa-liigan lohkovaiheeseen. |
| 7 | Sevilla | 38 | 17 | 7 | 14 | 49 | 58 | −9 | 58 | Pääsee Eurooppa-liigan toiselle karsintakierrokselle. |
| 8 | Getafe | 38 | 15 | 10 | 13 | 42 | 33 | +9 | 55 |  |
| 9 | Eibar | 38 | 14 | 9 | 15 | 44 | 50 | −6 | 51 |  |
| 10 | Girona | 38 | 14 | 9 | 15 | 50 | 59 | −9 | 51 |  |
| 11 | Espanyol | 38 | 12 | 13 | 13 | 36 | 42 | −6 | 49 |  |
| 12 | Real Sociedad | 38 | 14 | 7 | 17 | 66 | 59 | +7 | 49 |  |
| 13 | Celta Vigo | 38 | 13 | 10 | 15 | 59 | 60 | −1 | 49 |  |
| 14 | Alavés | 38 | 15 | 2 | 21 | 40 | 50 | −10 | 47 |  |
| 15 | Levante | 38 | 11 | 13 | 14 | 44 | 58 | −14 | 46 |  |
| 16 | Athletic Bilbao | 38 | 10 | 13 | 15 | 41 | 49 | −8 | 43 |  |
| 17 | Leganés | 38 | 12 | 7 | 19 | 34 | 51 | −17 | 43 |  |
| 18 | Deportivo La Coruña (P) | 38 | 6 | 11 | 21 | 38 | 76 | −38 | 29 | Putoaa Segunda Divisióniin. |
| 19 | Las Palmas (P) | 38 | 5 | 7 | 26 | 24 | 74 | −50 | 22 | Putoaa Segunda Divisióniin. |
| 20 | Málaga (P) | 38 | 5 | 5 | 28 | 24 | 61 | −37 | 20 | Putoaa Segunda Divisióniin. |
Markus Hallasuo

| Markus Hallasuo |
| --- | --- |
 Markus Hallasuo vuonna 2023.
Henkilötiedot
Syntynyt: 11. lokakuuta 1996 (ikä 28) Nurmo, Suomi
Pesäpalloilija
Sisäpelirooli:  Lyöjäjokeri
Seura:  Seinäjoen JymyJussit
Sarja:  Superpesis
Pelaajaura
Junioriseurat
:  Nurmon Jymy
Ammattilaisjoukkueet
2013 2014    2014–2016  2017-2018  2019  2020-2021  2022-:  JymyJussit 2 YPJ Nurmon Jymy JymyJussit KoU Alajärven Ankkurit Oulun Lippo JymyJussit
Markus Hallasuo (s. 11. lokakuuta 1996 Nurmo) on suomalainen pesäpalloilija, joka edustaa Superpesiksessä pelaavaa Seinäjoen JymyJusseja.
Hallasuo on Nurmon Jymyn kasvatti. Lyöjäjokerina pelaava Hallasuo on  edustanut Lännen B-poikia Itä-Länsi-ottelussa kahdesti vuosina 2013 ja 2014 sekä A-poikien ottelussa kolmesti vuosina 2015, 2016 ja 2017.
Saavutukset

Ykköspesiksen lyöjäkuningas (2): 2020, 2021
Almirante Antequera (1930)

| Almirante Anteguera |
| --- | --- |

Aluksen vaiheet
Rakentaja:  Sociedad Española de Construcción Naval, Cartagena
Laskettu vesille:  29. joulukuuta 1930
Palveluskäyttöön:  heinäkuu 1936
Poistui palveluskäytöstä:  8. lokakuuta 1965
Tekniset tiedot
Uppouma:  1 543 t (standardi) 2 209 t (kuormattu)
Pituus:  101,5 m (kokonaispituus)
Leveys:  9,68 m
Syväys:  3,2 m
Koneteho:  42 000 shp
Nopeus:  36 solmua
Miehistöä:  175
Aseistus
Aseistus:  5 × 120 mm/45 tykkiä 1 × 76 mm ilmatorjuntatykki 4 × konekivääriä 6 × 533 mm torpedoputkea 2 × syvyyspommikiskoa
Almirante Antequera (kylkitunnus AA) oli Espanjan laivaston vuonna 1934 vesillelaskettu Churruca-luokan hävittäjä, joka osallistui Espanjan sisällissotaan hallituksen joukoissa tasavaltalaisten laivastossa. Alus oli nimetty laivastoministerin ja vara-amiraali Juan Bautista Antequera y Bobadillan mukaan.
Valmistus

Alus tilattiin Sociedad Española de Construcción Navalilta Cartagenasta. Alus laskettiin vesille 29. joulukuuta 1930 ja otettiin palvelukseen koeajoja varten heinäkuussa 1936.
Palvelus

Espanjan sisällissodan alussa alus osallistui Gibraltarin salmen sulkemiseen, millä estettiin kapinallisten joukkojen siirrot Marokosta Etelä-Espanjaan. Alus liitettiin tasavallan laivasto-osastoon, jonka johdossa oli taistelulaiva Jaime I. Osaston muut alukset olivat risteilijät Libertad ja Miguel Cervantes sekä hävittäjät José Luis Díez, Almirante Valdés, Almirante Miranda, Alsedo, Sánchez Barcáiztegui, Lepanto, Lazaga ja kolme C-luokan sukellusvenettä.
Alus määrättiin 21. syyskuuta 1936 laivasto-osaston mukana pohjoiseen tukemaan baskeja, mikä jätti Gibraltarin salmen pääosin vartioimatta. Osasto palasi lokakuussa Gibraltarin salmeen. Syyskuussa 1937 alus suojasi Barcelonasta Minorcalle saattuetta, joka joutui kansallismielisten laivaston yllättämäksi. Alus vetäytyi taistelusta ja saattueen molemmat rahtialukset vallattiin. Maaliskuussa 1938 alus oli lähti laivasto-osaston mukana Cartagenasta hyökätäkseen kansallismielisten Palmasta lähteneen laivaston kimppuun. Seuranneessa taistelussa alus upotti Sanchez Barcaizteguin ja Lepanton kanssa torpedoimalla Balearesin.
Alus poistettiin 8. lokakuuta 1965 palveluksesta ja romutettiin.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: es:Almirante Antequera (AA)
Käännös suomeksi
Fury (elokuva)

| Fury |
| --- | --- |

Ohjaaja:  David Ayer
Käsikirjoittaja:  David Ayer
Tuottaja:  Bill Block John Lesher Alex Ott Ethan Smith David Ayer
Säveltäjä:  Steven Price
Kuvaaja:  Roman Vasyanov
Leikkaaja:  Dody Dorn
Pukusuunnittelija:  Anna Biedrzycka-Sheppard
Pääosat:  Brad Pitt Shia LaBeouf Logan Lerman Michael Peña Jon Bernthal Jason Isaacs Scott Eastwood
Valmistustiedot
Valmistusmaa:  Yhdysvallat Iso-Britannia
Tuotantoyhtiö:  Columbia Pictures Le Grisbi Productions QED International LStar Capital Crave Films
Levittäjä:  Columbia Pictures Netflix
Ensi-ilta:   2014-10-1717. lokakuuta 2014 (Yhdysvallat)  2014-10-3131. lokakuuta 2014 (Suomi)  
Kesto:  134 minuuttia
Alkuperäiskieli:  englanti
Budjetti:  68 miljoonaa dollaria
Tuotto:  211 817 906
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Fury on vuonna 2014 ensi-iltansa saanut  David Ayerin ohjaama ja käsikirjoittama toiseen maailmansotaan sijoittuva sotaelokuva. Elokuvan pääosassa ovat Brad Pitt, Shia LaBeouf, Logan Lerman, Jon Bernthal, Michael Peña, Jason Isaacs ja Scott Eastwood. Elokuva sai ensi-iltansa Yhdysvalloissa 17. lokakuuta 2014. Suomessa ensi-ilta oli 31. lokakuuta 2014.
Juoni

Liittoutuneet ovat keväällä 1945 etenemässä natsi-Saksan keskusta kohti. Yhdysvaltojen 2. panssaridivisioonassa palveleva ylikersantti Don “Wardaddy” Collier (Brad Pitt) komentaa M4 Sherman-panssarivaunua, joka tunnetaan lempinimellä “Fury”. Vaunun muuhun miehistöön lukeutuvat ampuja Boyd “Bible” Swan (Shia LaBeouf), lataaja Grady “Coon- Ass” Travis (Jon Bernthal) ja ajaja Trini “Gordo” Garcia (Michael Peña). Vaunun apulaisajaja “Red” on saanut juuri surmansa taistelussa. Toisin kuin kokenut muu miehistö, Redin korvaaja Norman Ellison (Logan Lerman) on kokematon ja saanut koulutuksen kirjuriksi.
Ivan kohteeksi joutuva Ellison määrätään puhdistamaan vaunua. Hän löytää osan Redin irronneesta naamasta ja oksentaa. Ellison on myös haluton surmaamaan saksalaisia. Joukkueen komentaja luutnantti Parker (Xavier Samuel) saa surmansa Ellisonin viivyteltyä ja välikohtauksen jälkeen Wardaddy Collier pakottaa hänet surmaamaan saksalaisen sotavangin. Kun Ellison ei pysty vetämään liipasimesta Collier ottaa hänen kädestään kiinni ja laukaisee aseen.
Myöhemmin amerikkalaiset valtaavat saksalaisen kylän. Eräässä asunnossa on kaksi saksalaista naista, Irma (Anamaria Marinca) ja hänen serkkunsa Emma (Alicia von Rittberg). Collier painostaa Ellisonia rakastelemaan hänen kanssaan flirttailevan Emman kanssa. Myöhemmin aamiaisella panssarivaunun muu miehistö saapuu samaan taloon. Muu miehistö kiusoittelee naisia raivostuttaen Collierin ja Ellisonin. Emma kuolee sittemmin saksalaisten tulituksessa. Ellisonin luonne muuttuu ja hän ei enää arvele tappaa saksalaisia sotilaita.
Neljän panssarivaunun joukkue saa määräyksen suojata tienristeystä. Matkalla saksalaiset väijyttävät vaunut ja vain “Fury” selviää ehjänä. Panssarivaunu jatkaa matkaansa risteykselle, mutta lopulta se osuu miinaan. Ellison huomaa noin 300:n SS-sotilaan olevan matkalla panssarivaunun asemaa kohti. Panssarivaunun miehistö päättää pysyä asemissaan ja yrittää väijyttää saapuvat saksalaiset. He piiloutuvat vaunun sisään esittäen sen olevan tuhoutunut. Saksalaisten saapuessa he avaavat tulen. Saksalaiset kärsivät suuret tappiot, mutta myös Grady, Bible ja Gordo kuolevat. Collier haavoittuu ja saa lopulta surmansa käsikranaatista. Ellison pakenee luukusta vaunun pohjassa, piiloutuu saksalaisilta ja palaa takaisin näiden lähdettyä. Lopulta amerikkalaisjoukot löytävät hänet ja hän saa sankarin kohtelun.
Näyttelijät

| 0 | 1 | 2 |
| --- | --- | --- |
|  Brad Pitt  | … |  Wardaddy   |
|  Shia LaBeouf  | … |  Boyd Swan   |
|  Logan Lerman  | … |  Norman Ellison   |
|  Michael Peña  | … |  Trini Garcia   |
|  Jon Bernthal  | … |  Grady Travis   |
|  Jason Isaacs  | … |  Cpt. Waggoner   |
|  Scott Eastwood  | … |  Sergeant Miles   |
|  Xavier Samuel  | … |  Lt. Parker   |
|  Brad William Henke  | … |  Sergeant Davis   |
|  Alicia von Rittberg  | … |   Emma   |
|  Eugenia Kuzmina  | … |  Hilda Meier   |
|  Kevin Vance  | … |  Sgt. Peterson   |
|  Branko Tomović  | … |     |
|  Iain Garrett  | … |  Sgt. Foster   |
Tuotanto

Elokuvan Fury ideoi, käsikirjoitti ja ohjasi David Ayer, joka oli myös yksi elokuvan tuottajista. Elokuvan roolijako tehtiin huhtikuussa 2013. Pääosaan valittiin Brad Pitt. Ayer velvoitti näyttelijöitä ennen kuvauksia käymään läpi neljän kuukauden jakson, jonka aikana he tutustuivat historiaan, saivat panssarivaunun miehistön koulutusta ja viikon pituisen Navy SEAL-koulutuksen. Kuvaukset tehtiin 30. syyskuuta–15. marraskuuta 2013 Englantilaisessa Shirburnin kylässä Oxfordshiressä. Kuvausten aikana käytettiin neljää ajokuntoista panssarivaunua. “Fury”-vaunua esittävä Sherman ja saksalainen ajokuntoinen Tiger I saatiin lainaan The Tank Museum-panssarivaunumuseolta Dorsetissa. Kuvaukset eivät sujuneet täysin ongelmitta. Paikalliset valittivat kuvausten aiheuttamasta metelistä, kuten tulituksesta. Kun Ayers ei suostunut keskeyttämään kuvauksia edes 11. marraskuuta Remembrance Day-päivänä nousi kohu ja Ayersin oli annettava julkinen anteeksipyyntö. Brad Pitt lahjoitti kylälle miljoona puntaa kuvausten loputtua.
Vastaanotto

Elokuvan lipputulot Pohjois-Amerikassa olivat 85.8 miljoonaa dollaria ja muissa maissa 126 miljoonaa. Yhteensä tuotto oli siis 211,8 miljoonaa, kun elokuvan budjetti oli ollut 68 miljoonaa. Elokuva tuotti suuren summan vielä mainoskulujen jälkeenkin. Kriitikoiden mielipiteet elokuvasta olivat enimmäkseen positiivisia, joskaan eivät loistavan hyviä. Elokuvan katsottiin esimerkiksi keskittyvän liikaa väkivallan kuvaamiseen. Toisaalta esimerkiksi sen teknistä puolta kiiteltiin. Elokuvakriitikkojen arvioita keräävä Rotten Tomatoes asntoi elokuvalle 263 arvioon perustuvan arvosanan 76/100 % ja samantapainen Metacritic 64/100 perustuen 47 arvioon.
Elokuvan päähenkilön lempinimi “Wardaddy” on viittaus amerikkalaiseen panssarivaunuässään  Lafayette G. “War Daddy” Pool, joka tuhosi urallaan 12 vihollisen panssarivaunua ja 258 muuta panssariajoneuvoa. Pool selvisi kuitenkin sodasta, toisin kuin elokuvan päähenkilö. Entiset Sherman-panssarivaunujen miehistöjen jäsenet kuvailivat tapaa esittää Sherman haavoittuvana saksalaisiin verrattuna oli todenmukainen. Sen sijaan esimerkiksi panssarivaunun miehistön kykyä yksinään puolustautua SS-pataljoonaa vastaan pidettiin epäuskottavana.
Aiheesta muualla

Wikimedia Commonsissa on kuvia tai muita tiedostoja aiheesta .
Fury Internet Movie Databasessa (englanniksi)
Elokuvassa käytetty edelleen ajokuntoinen M4 Sherman lempinimeltään “Fury” The Tank Museum-museon kokoelmissa.
Bertrand Blier

Bertrand Blier Cannesin elokuvajuhlilla 1990.
Bertrand Blier (14. maaliskuuta 1939 Pariisi – 20. tammikuuta 2025) oli ranskalainen käsikirjoittaja ja elokuvaohjaaja sekä kirjailija. Hän oli näyttelijä Bernard Blierin poika.
Blierin elokuvien joukkoon lukeutuvat muiden muassa Hitler, connais pas (1963), Si j'étais un espion (1967), Riipukset (1974, perustuu Blierin kirjaan Les Valseuses, 1972), Kylmät alkupalat (1979), Isäpuoli (1981, perustuu Blierin kirjaan Beau-Père, 1980), Meidän tarinamme (1984), Iltapuku (1986), Liian kaunis sinulle! (1989), Kiitos elämä (1991), 1, 2, 3, aurinko (1993), Mon homme (1995), Les côtelettes (2003) ja Combien tu m'aimes? (2005). Blierin alkuvuosien elokuvien toistuva teema on nykyajan miesten vaikeus ymmärtää nykyajan naisia, mutta elokuvasta Liian kaunis sinulle lähtien hän suosi päähenkilöinä miesten sijaan naisia.
Blier oli Cannesin elokuvajuhlien tuomariston jäsen vuonna 1990.
Bertrand Blier nousi 1900-luvun viimeisinä vuosikymmeninä yhdeksi maansa tärkeimmistä ohjaajista ja käsikirjoittajista. Vuoden 1978 elokuva Préparez vos mouchoirs sai parhaan vieraskielisen elokuvan Oscar-palkinnon. Blier oli ehdolla Cannesin Kultaisen palmun saajaksi vuosina 1981, 1986, 1989 ja 2003. Hän voitti Césarin ja oli vuonna 1996 ehdolla Berliinin elokuvajuhlien Kultaisen karhun saajaksi.
Aiheesta muualla

Kuvia tai muita tiedostoja aiheesta Bertrand Blier Wikimedia Commonsissa
Bertrand Blier Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Italia  Israel  Belgia  Yhdysvallat  Japani  Tšekki  Australia  Korea  Alankomaat  Puola 
Tieteilijät:  CiNii 
Taiteenala:  FID 
Henkilöt:  Deutsche Biographie  DDB  Trove  Elonet 
Muut:  SNAC  IdRef
Ostovoimapariteetti

Valtioiden ostovoimapariteettikorjattu bruttokansantuote Yhdysvaltain dollareina (Kansainvälisen valuuttarahaston World Economic Outlook Databasen lokakuun 2015 maatietojen mukaan).
Ostovoimapariteetti (engl. purchasing power parity, PPP) kertoo arvion vaihtokurssista, joka tarvitaan muuttamaan kahden maan vaihtokurssit ostovoimaltaan yhtäläisiksi.
Ostovoimapariteettia tarvitaan erityisesti, kun halutaan verrata kahden maan elintasoja. Jos tietyn hyödykekorin hinta olisi esimerkiksi 25 Englannin puntaa tai 50 Yhdysvaltain dollaria, olisi ostovoimapariteetti silloin 1 £ = 2 $. Ostovoimapariteetti ei yleensä ole sama kuin todellinen vaihtokurssi.
Suora bruttokansantuotteiden vertailu ei mittaa tarkasti kulutuksen määrää, koska hintatasoissa on suuria eroja.lähde? Esimerkiksi Suomen bruttokansantuote henkeä kohden vuonna 2005 oli 37 014 USD, mutta ostovoimakorjattu bruttokansantuote oli 31 208 USD.
Salama (nimi)

Salama on harvinainen suomalainen etunimi. Sitä annettiin vähän 1900-luvun vaihteen molemmin puolin lähinnä tytöille, 1980-luvulta lähtien etupäässä pojille.  Sillä oli Suomessa nimipäivä 16. kesäkuuta vuosina 1929–1949. Tammikuuhun 2005 mennessä nimi on annettu noin 160 tytölle ja vajaalle 80 pojalle.
Salama esiintyy etunimenä myös arabimaissa. Siellä se johtuu turvallisuutta merkitsevästä arabian kielen sanasta salima (سلم).
Suomessa Salama esiintyy myös sukunimenä. Tammikuussa 2005 se oli nykyisenä nimenä 349 suomalaisella henkilöllä.
Tunnettuja Salama-nimisiä, Salama sukunimenä

Abuna Abba Salama (1818–1864), Etiopian ortodoksisen kirkon abuna eli johtaja
Annukka Salama (s. 1980), suomalainen nuortenkirjailija
Aune Salama (1908–1999), suomalainen kansanedustaja
Hannu Salama (s. 1936), suomalainen kirjailija
Ismo Salama, suomalainen säveltäjä ja sovittaja
Umm Salama (580 tai 596 – n. 680), yksi profeetta Muhammadin puolisoista
Tunnettuja Salama-nimisiä, Salama etunimenä

Salama Hirvonen (1910–2007), suomalainen toimittaja ja kääntäjä
Salama Kasdaoui (s. 1984), tunisialainen jalkapalloilija
Salama Moussa (1887–1958), egyptiläinen journalisti
Kuvitteellisia Salamia

Salama McQueen (Lightning McQueen), hahmo Autot- ja Autot 2 -animaatioelokuvissa
Musta Salama (DC Comics), DC Comics -kustantamon hahmo
Salama (sarjakuvahahmo), DC Comics -kustantamon hahmo
Salama (Barry Allen), DC Comics -kustantamon hahmo
Salama (Wally West), DC Comics -kustantamon hahmo
Salama-Santeri, Hanna-Barberan hahmo
André Bahia

| 0 | 1 | 2 |
| --- | --- | --- |

Henkilötiedot
Koko nimi: André Luiz Bahia dos Santos Viana
Syntymäaika: 24. marraskuuta 1983 (ikä 41)
Syntymäpaikka: Rio de Janeiro, Brasilia
Pelipaikka: keskuspuolustaja
Pituus: 182 cm
Seura
Seura: Feyenoord
Pelinumero: 4
Junioriseurat
: Escolinha Júlio César Flamengo
Seurat
| Vuodet | Seura | O (M) |
| 2001–2004 2004 2004– | Flamengo → Palmeiras (laina) Feyenoord | 81 (3) 0 (0) 159 (15) |
 Seurajoukkueuran tilastot kattavat vain kansalliset sarjat, päivitetty 2. toukokuuta 2010.
André Luiz Bahia dos Santos Viana (s. 24. marraskuuta 1983 Rio de Janeiro, Brasilia) on brasilialainen jalkapalloilija, joka edustaa Alankomaiden pääsarjassa Eredivisiessä pelaavaa Feyenoordia. Bahian pelipaikka on keskuspuolustaja.
Vasenjalkainen, 182 senttimetriä pitkä Bahia aloitti ammattilaisuransa Flamengossa, josta hän siirtyi nykyiseen seuraansa vuonna 2005.
Saavutukset

Copa dos Campeõesin voitto: 2001
Alankomaiden cupin voitto: 2007–2008
Aiheesta muualla

André Bahia Transfermarkt-tietokannassa (saksaksi)
André Bahia Voetbal Internationalin tietokannassa (hollanniksi)
Brasilian joukkue – CONCACAF Gold Cup 2003
1 H. Gomes |
2 Maicon |
3 Luisão |
4 Alex |
5 Adriano |
6 Almeida |
7 Baptista |
8 Kaká |
9 Ewerthon |
10 Diego |
11 Robinho |
12 Negri |
13 Coelho |
14 Bahia |
15 Nilmar |
16 Nádson |
17 Carlos Alberto |
18 Motta |
Valmentaja R. Gomes
Listayhtiö

Listayhtiö tarkoittaa yhtiötä, jonka arvopaperi on kaupankäynnin kohteena säännellyllä markkinalla tai monenkeskisessä kaupankäyntijärjestelmässä. Suomessa säännelty markkina on Helsingin pörssi ja monenkeskinen kaupankäyntijärjestelmä First North.
Listayhtiö eroaa pörssiyhtiöstä siten, että pörssiyhtiö on listattu nimenomaan pörssiin. Pörssiyhtiöt ovat aina listayhtiöitä, mutta kaikki listayhtiöt eivät ole pörssiyhtiöitä.